**Br: 05/2-04-011/24-2421**

 **Podgorica, 08. april 2024. godine**

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2025. godini**

|  |
| --- |
| **Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.** |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
	1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom | **√** | **institucionalno i vaninstitucionalno obrazovanje** |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2025. GODINI FINANSIRANJEM PROJEKATA I PROGRAMA NVO**
	1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Cjeloživotno učenje se definiše kao svrsishodna aktivnost učenja koja se preduzima na stalnoj osnovi, s ciljem unapređenja znanja, vještina i kompetencija. Cjeloživotno učenje se tretira kao ključni činilac i osnovna strategija ekonomsko-socijalnog i individualnog razvoja, kao i jedan od centralnih principa politike EU. Obrazovanje i učenje nije samo priprema za život, već istovremeno i način življenja savremenog ĉovjeka, jer znanje je oduvijek predstavljalo važan resurs za rješavanje različitih izazova. Brzina promjena koje se dešavaju u svijetu nalažu pojedincu da svoje obrazovanje ne svede samo na formalno već da konstantno radi na svom ličnom razvoju bez obzira na životno doba, prethodno stečeno obrazovanje i trenutnu zaposlenost. Crna Gora prati EU smjernice i zahtjeve koji takođe prepoznaju značaj obrazovanja na svim nivoima i za sve starosne grupe. U dokumentu Rezolucija o strateškom okviru za saradnju u Evropi u obrazovanju i osposobljavanju (“ET 2020”[[1]](#footnote-1)), kao i Rezolucija o strateškom okviru za saradnju u Evropi u obrazovanju i osposobljavanju (2021-2030)[[2]](#footnote-2)*,* države članice EU su utvrdile zajedničke ciljeve kako bi se suočile sa pomenutim izazovima:- ostvarivanje cjeloživotnog učenja i mobilnosti za sve;- podsticanje pravičnosti, socijalne kohezije i aktivnog građanstva;- povećanje kvaliteta, pravednosti i inkluzije za sve;- podsticanje inovacija i kreativnosti, uključujući digitalnu pismenosti i preduzetništvo, na svim nivoima obrazovanja i osposobljavanja;- podrška zelenoj i digitalnoj tranziciji u obrazovanju i osposobljavanju. U ovom dokumentu postavljene su referentne ravni evropske uspješnosti, tzv. »evropska mjerila«, koja treba da pomognu u utvrđivanju napretka i određivanju izazova, koji će uticati na oblikovanje politika. Na primjer, u oblasti obrazovanja, učešće odraslih u cjeloživotnom učenju do 2020. godine treba da bude najmanje 15% populacije, učešće odraslih između 30 i 40 godina koji su završili neki oblik visokog obrazovanja treba da bude najmanje 40 %. Ovakva mjerila predstavljaju osnov i za kreiranje obrazovnih politika i za Crnu Goru. Donošenjem Strategije obrazovanja odraslih, država podstiče razvoj kulture učenja kako bi unaprijedila i uvećala ljudski kapital koji će snažno doprinijeti razvoju ekonomije, smanjenju nezaposlenosti, razvoju civilnog društva i unaprijediti kvalitet ličnog života njenih građana.Kada je u pitanju stanje u obrazovanju u Crnoj Gori, prema posljednjem popisu podaci pokazuju da je najviše stanovnika sa završenom srednjom školom (52%), dok je više i visoko obrazovanje steklo 17%. Sa osnovnim obrazovanjem (uključujući lica sa nepotpunom osnovnom školom) je 28% stanovnika dok je bez završene osnovne škole 2%. Najobrazovanija starosna grupa je od 25-29 godina, gdje je 28% populacije fakultetski obrazovano. Nakon sticanja punoljetstva dolazi do većeg pada broja lica koja nastavljaju školovanje, pa se tako 59% lica sa navršenih 19 godina školuje, bilo da još uvijek pohađaju srednju školu ili da su upisali fakultet, ali sa povećanjem starosti ovaj procenat opada (npr. odustajanje od fakulteta kod populacije od 22 godine iznosi oko 10%). Blizu 10% stanovnika starosti 30 godina pohađa neku visokoškolsku ustanovu. Prosječna starost lica koji pohađaju visoko obrazovne ustanove je 25,5 godina. U Crnoj Gori živi 542. 649 lica starosti 10 i više godina. Od tog broja *8. 149* je nepismenih, što čini 1,5%. Upoređujući sa ostalim zemljama ovaj procenat nije alarmantan ali ako se uzme u obzir da biti pismen ne znači samo znati pisati i čitati, dolazimo do poražavajućeg podataka da, prema rezultatima PISA testiranja, naši petnaestogodišnjaci se nalaze na listi najgorih u Evropi po pismenosti (kritičko čitanje, informatička pismenost[[3]](#footnote-3),...) te je s toga potrebno raditi na unapređenju funkicionalne pismenosti kod mladih. Povezanost ovog probelma sa tržištom rada upravo se ogleda kroz trenutno stanje: - visoka dugoročna nezaposlenost; - visoka nezaposlenost mladih; - izražene disproporcije između ponude, tražnje i zapošljavanje; - sezonski karakter zapošljavanja; - znatan rast broja nezaposlenih visokoškolaca; - relativno veliki broj zapošljavanja strane radne snage - velike regionalne razlike u nezaposlenosti i - veliki broj nezaposlenih lica koji se smatra teže zapošljivim.U grupi nezaposlenih preovlađuju lica sa srednjoškolskim i visokoškolskim obrazovanjem. Jedan broj njih, iako imaju završeno formalno obrazovanje, ne posjeduju određena znanja, vještine i kompetencije koje su potrebne za savremeno poslovanje. Ključne kompetencije treba da se razviju do kraja obaveznog obrazovanja ili kroz programe obrazovanja odraslih i treba da predstavljaju osnovu za dalje učenje kao dio dugoročnog učenja. Samim tim, kompetencije treba da budu prenosive i primjenljive u mnogim situacijama i kontekstima, multifunkcionalne da bi se sa njima postiglo nekoliko ciljeva, riješili različiti problemi i obavile različite vrste zadataka.Ključne kompetencije su preduslov za sveobuhvatni lični razvoj, praćenje i prilagođavanje svim promjenama u poslovnom i ličnom okruženju. Njihov značaj potvrđuje i istraživanje PIAAC koje je sprovedeno u 24 države svijeta. U istraživanju je učestvovalo 166.000 ispitanika, uzrasta od 16 do 65 godina. PIAAC je najiscrpnije istraživanje stečenih kompetencija i vještina odraslih osoba koje se sprovodi u zemljama OECD-a i šire. Pomoću istraživanja PIAAC mjere se ključne kognitivne i radne vještine koje pojedinci trebaju imati kako bi aktivno učestvovali u razvoju društva i omogućili ekonomski napredak. Istraživanje je pokazalo da jedna petina odraslih Evropljana posjeduje nizak nivo pismenosti i numeričkih vještina, dok jedna četvrtina posjeduje nedovoljne digitalne vještine. U predstojećem periodu potrebno je razvijati programe za unapređenje svih ključnih kompetencija koje su potrebne svakom pojedincu za veću zapošljivost i dalje učenje i usavršavanje.Prisutna je i slaba regionalna mobilnost radne snage. Određeni broj nezaposlenih nema završeno osnovno obrazovanje, nema kvalifikaciju ili je niskokvalifikovan pa im je, samim tim, ulazak u svijet rada otežan. Ova lica nijesu stekla veći dio ključnih kompetencija, tj. nijesu funkcionalno pismena, pa je potrebno organizovati aktivnosti za razvoj i unapređenje njhovih kompetencija. Još uvijek je primjetan nesklad između programa po kojima mladi žele da se obrazuju i na nivou srednjeg i na nivou visokog obrazovanja i potreba tražišta rada. Prisutna je slaba zainteresovanost za obrazovanje po programima koji omogućavaju brzu zapošljivost, na primjer građevina, ugostiteljstvo i sl. Zato je potrebno pojedinacu omogućiti stručnu podršku kako bi mogao da donese racionalnu odluku po pitanju svoje buduće profesije na osnovu informacija o potrebama i tendencijama na tržištu rada koje traži neprestano prilagođavanje, ali i svojih sklonosti, želja i interesovanja.Uzimajući u obzir sve navedeno, dolazimo do činjenice da ne postoji dovoljno razvijena svijest da učenje nije samo priprema za život već je sredstvo ličnog ispunjenja i stvaranja sposobnosti za participiranje u građanskom društvu i sredstvo ostvarenja ekonomskih ciljeva te je neophodno raditi na povećanju socijalne uključenosti odraslih građana kroz aktivnosti cjeloživotnog učenja i obrazovanja.U skladu sa prethodnim Planom obrazovanja odraslih i Strategijom obrazovanja odraslih (2015 – 2025), prioritetne oblasti obrazovanja odraslih za 2023. godinu su: * Programi i aktivnosti cjeloživotnog obrazovanja i učenja;
* Unapređenje znanja, vještina i kompetencija nezaposlenih lica;
* Unapređenje kompetencija zaposlenih;
* Osiguranje kvaliteta u obrazovanju odraslih;
* Obezbjeđenje fleksibilnog i održivog sistema obrazovanja odraslih.

Strateški ciljevi Godišnjeg plana obrazovanja odraslih za 2023. godinu su: * Povećati socijalnu uključenost odraslih građana kroz aktivnosti cjeloživotnog učenja i obrazovanja;
* Unapređivati znanja, vještine i kompetencije odraslih za zapošljivost, mobilnost na tržištu rada i konkurentnost;
* Povećati kompetencije zaposlenih u cilju postizanja bržeg privrednog rasta;
* Uspostaviti sistem osiguranja kvaliteta u obrazovanju odraslih;
* Obezbijediti fleksibilan i održiv sistem obrazovanja odraslih.

Operativni ciljevi Godišnjeg plana obrazovanja odraslih za 2023. godinu su: * Unaprijediti obrazovnu ponudu za odrasle sa programima koji su namijenjeni različitim ciljnim grupama;
* Povećati broj programa za sticanje stručnih kvalifikacija koje nedostaju na tržištu rada i programa za unapređenje ključnih kompetencija;
* Povećati broj programa obrazovanja i aktivnosti na stručnom usavršavanju i specijalizaciji zaposlenih;
* Organizovati aktivnosti na utvrđivanju kvaliteta rada što većeg broja licenciranih organizatora obrazovanja odraslih sa jasnim preporukama za unapređenje oblasti obrazovanja odraslih;
* Razmotriti mogućnosti za stvaranje održivog sistema finansiranja obrazovanja odraslih kroz uključivanja svih aktera/zainteresovanih strana.
 |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| PIAAC istraživanjeMONSTATEurostatZakon o obrazovanju odraslih | Strategija obrazovanja odraslih Crne Gore (2015-2025)Godišnji Plan obrazovanja odraslih 2023[www.mpni.gov.me](http://www.mpni.gov.me) |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Strategija obrazovanja odraslih (2015-2025)Godišnji Plan obrazovanja odraslih 2023 | 5.1.3. Nivo razvijenosti ključnih kompetencija5.5. Programi obrazovanja5.10. Analiza tržišta rada6. Zaključci i preporuke1. Prioritetene oblasti obrazovanja odraslih za period 2023

Operativni ciljevi Godišnjeg plana obrazovanja odraslih za 2023. godinu su: * Unaprijediti obrazovnu ponudu za odrasle sa programima koji su namijenjeni različitim ciljnim grupama;
* Povećati broj programa za sticanje stručnih kvalifikacija koje nedostaju na tržištu rada i programa za unapređenje ključnih kompetencija;
* Povećati broj programa obrazovanja i aktivnosti na stručnom usavršavanju i specijalizaciji zaposlenih;
* Organizovati aktivnosti na utvrđivanju kvaliteta rada što većeg broja licenciranih organizatora obrazovanja odraslih sa jasnim preporukama za unapređenje oblasti obrazovanja odraslih;
* Razmotriti mogućnosti za stvaranje održivog sistema finansiranja obrazovanja odraslih kroz uključivanja svih aktera/zainteresovanih strana.
 |

* 1. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| NVO sektor je uključen u izradu velikog broja strateških dokumenata, kao i u osmišljavanje i realizaciju aktivnosti za postizanje postavljenih ciljeva. Njihov doprinos u rješavanju 3 prepoznata problema prepoznajemo kroz:-Organizovanje aktivnosti za sticanje znanja i vještina o aktivnom građanstvu, za podsticanje ličnog razvoja, za život u porodici, za socijalnu integraciju, za aktivno starenje, za lični razvoj pojedinca.- Organizovanje edukativnih radionica o digitalnoj pismenosti i sticanju vještina sa akcentom na ruralne sredine;- Organizovanje edukativnih radionica u cilju podizanja matematičke pismenosti kod mladih u osnovnim i srednjim školama u korelaciji sa PISA testiranjem.- Organizovanje edukativnih radionica o preduzetništvu i drugim ključnim kometencijama, organizovanje savjetovanja po pitanju izbora zanimanja, traženju posla u cilju prekvalifikacije i usavršavanja kadrova u prioritetnim oblastima razvoja CG (građevinarstvo i ugostiteljstvo).-Organizovanje radionica radi unapređenja kvaliteta izražavanja i razvoja kritičkog mišljenja mladih | Broj realizovanih projekata usmjerenih ka potrebama cjeloživotnog obrazovanja mladih, nezaposlenih i drugih građana Crne Gore**INDIKATOR 1:** % realizovanih projekata u odnosu na ukupno prijevaljen brojBroj direktnih i indirektnih korisnika uključenih u projekte odnosno programe Broj televizijskih emisija i priloga u medijimaBroj radionica, okruglih stolovaBroj izvjestaja i istraživanjaBroj promotvnih materijala (poster, lifleti, video klipovi)Efekti projekata koji se odnose na unapređenje stanja **INDIKATOR 2:** % povećanja znanja i vještina građana kroz razne vidove testova i provjera znanja. Održivost aktivnosti, odnosno omogućavanje stalnog organizovanja obuka i radionica u cilju doprinosa smenjenju nesklada na tržištu rada i obezbjeđivanje potrebne radne snage za prioritetne oblasti razvoja Crne Gore**INDIKATOR 3:** % povećanja licenciranih obuka za obrazovanje odraslih u toku godineBroj razrađenih i implementiranih programa za obrazovanje odraslihBroj sprovedenih radionica, ljetnih škola, kampova, škola kreativnog izražavanja, istraživačkih projekata i projektnih zadataka, manifestacija, festivala; **INDIKATOR 4:** % povećanja ovih aktivnosti u odnosu na prethodnu godinu.Broj uspostavljenih mehanizama saradnje sa stručnjacima iz različitih oblasti (npr. poslovnim sektorom);  | Izvještaji nevladinih organizacijaEksterna evaluacija projekta |

1. **OSTVARIVANJE STRATEŠKIH CILJEVA**
	1. Navesti ključne strateške ciljeve iz sektorske nadležnosti čijem će ostvarenju u 2024. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2024. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Cilj 1: Unapređenje funkcionalne pismenosti mladihCilj 2: Unapređenje znanja, vještina nezaposlenih radi povećanja zapošljivostiCilj 3: Promocija cjeloživotnog obrazovanja i učenja radi socijalne uključenosti i aktivnog građanstva | 1.1. Organizovanje radionica radi podsticanja razvoja digitalnih i jezičnih kompetencija, podsticanje učenja različitih jezika, značajnih za radnu i životnu sredinu, kojima se može doprinijeti komunikaciji i mobilnosti; 1.2. Organizovanje radionica radi razvoja preduzetničkih kompetencija, kreativnosti i osjećaja inicijative2.1. Organizovanje radionica radi podsticanja razvoja kompetencija učenja, kako učiti i socijalne kompetencije koje su osnov za cjeloživotno učenje, aktivno učešće u društvu i poboljšanje zdravog i prema budućnosti usmjerenog načina života2.2. Organizovanje profesionalnog informisanja i savjetovanja korisnika u pogledu izbora zanimanja, vrste obuke i traženja zaposlenja itd.;3.1. Organizovanje aktivnosti i razvijanje programa obrazovanja za sticanje znanja i vještina o aktivnom građanstvu3.2. Organizovanje aktivnosti i razvijanje programa obrazovanja za podsticanje održivog razvoja3.3 Organizovanje aktivnosti i razvijanje programa obrazovanja za život u porodici3.4. Organizovanje aktivnosti i razvijanje programa obrazovanja za socijalnu integraciju3.5. Organizovanje aktivnosti i razvijanje programa obrazovanja za aktivno starenje3.6. Organizovanje aktivnosti i razvijanje programa obrazovanja za lični razvoj pojedinca |

 **4. JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ**

 **SEKTORSKE NADLEŽNOSTI MINISTARSTVA**

 4.1. Navesti javne konkurse koji se predlažu za objavljivanje u 2024. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih

fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| Znanje kroz cjeloživotno obrazovanje | 200.000 €  |  |

4.2. Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2024. godini.

|  |
| --- |
| Opis glavnih grupa korisnika, njihov broj i potrebe |
| Glavna grupa korisnika jesu:* mladi (potreba za informatičkom i jezičkom pismenošću)-mladi do navršene 35 godine života
* nezaposlene osobe od 35-55 godina( potreba da pokrenu svoj posao zahvaljujući preduzetničkim I menadžerskim vještinama)-preko 40.000 lica sa evidencije Zavoda za zapošljavanje Crne Gore
* sve odrasle osobe uključujući i osobe sa invaliditeom (lično usavršavanje)

Predviđeno je da 1500 bude okviran broj korisnika projekta i programa koji će se finansirati putem javnog konkursa. |

4.3. Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| Znanje kroz cjeloživotno obrazovanje | Očekivani broj prijava je oko 80, dok se očekuje sklapanje ugovora za finansiranje oko 15 projekata. |

4.4. Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: |
| Najniži iznos finansijske podrške koju će biti moguće ostvariti na osnovu javnog konkursa: 10.0000 EUR | Najviši iznos finansijske podrške koju će biti moguće ostvariti na osnovu javnog konkursa: 15.000 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

**5. KONSULTACIJE SA ZAINTERESOVANIM NEVLADINIM ORGANIZAICJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |

**6. KAPACITETI ZA SPROVOĐENJE JAVNOG KONKURSA**

6.1. Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija  | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| **Znanje kroz cjeloživotno obrazovanje** | 3 | Safet KalačGoran DrobnjakMirza Gargović |

1. Official Journal C 119 of 28.5.2009 [↑](#footnote-ref-1)
2. <https://eur-lex.europa.eu/legal-content/HR/TXT/PDF/?uri=CELEX:32021G0226(01)&from=EN> [↑](#footnote-ref-2)
3. **Od ukupnog broja stanovništva starijeg od 15 godina, 35% je informatički pismeno, 16% su lica koja djelimično poznaju**

 **rad na računaru. Čak 48% lica ne poznaje rad na računaru, dok 1% lica nije dalo odogovor na ovo pitanje.**  [↑](#footnote-ref-3)